S-1740/2019

Dómur:

Mál þetta, sem var tekið til dóms 6. febrúar 2020, höfðaði lögreglustjórinn á höfuðborgarsvæðinu með ákæru 15. október 2019 á hendur A-kk-þgf K-kk-þgf B-x-x, kt. 0000000000, […]

;,,fyrir eftirtalin umferðar og fíkniefnalagabrot, framin á árinu 2019:

1.

Umferðarlagabrot með því að hafa, föstudaginn 29. mars, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 400 ng/ml) um Akurhvarf í Kópavogi á móts við [...] þar sem lögregla stöðvaði aksturinn.

Telst þessi háttsemi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

2.

Umferðarlagabrot með því að hafa, mánudaginn 17. júní, ekið bifreiðinni […] sviptur ökurétti og óhæfur til að stjórna henni örugglega vegna áhrifa ávana og fíkniefna (í blóði mældist amfetamín 1400 ng/ml) um Útvarpsstöðvarveg í Reykjavík, á bak við

Moe’s bar, þar sem lögregla hafði afskipti af kærða.

Telst þessi háttsemi varða við 1., sbr. 2. mgr. 45. gr. a. og 1. mgr. 48. gr., sbr. 1. mgr. 100. gr. umferðarlaga nr. 50/1987.

3.

Fíkniefnalagabrot með því að hafa, sunnudaginn 23. júní 2019, haft í vörslum sínum 11,16 grömm af maríhúana og 0,17 g af ecstasy sem lögregla fann við öryggisleit á ákærða.

Telst þessi háttsemi varða við 2. gr., sbr. 5. og 6. gr. laga um ávana og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

4.

Umferðarlagabrot með því að hafa, laugardaginn 27. júlí, ekið bifreiðinni […] óhæfur til að stjórna henni örugglega vegna áhrifa ávana og fíkniefna (í blóði mældist amfetamín 780 ng/ml, kókaín 75 ng/ml og MDMA 45 ng/ml) um Eddufell í Reykjavík, [...]

, þar sem lögregla stöðvaði aksturinn.

Telst þessi háttsemi varða við 1., sbr. 2. mgr. 45. gr. a., sbr. 1. mgr. 100. gr. umferðarlaga nr. 50/1987.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar frá 27. júlí 2019 þegar ákærði var bráðabirgðasviptur skv. 101. og 102. og 103. gr. laga nr. 50/1987. Þá er krafist upptöku á 11,16 g af maríhúana og 0,17 g af ecstasy samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 848/2002.“

Ákærði krefst vægustu refsingar sem lög leyfa.

Ákærði hefur fyrir dómi skýlaust játað að hafa framið þau brot sem honum eru gefin að sök og var farið með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu eftir að sækjanda og ákærða hafði verið gefinn kostur á að tjá sig í stuttu máli um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þau brot sem honum eru gefin að sök og eru þau réttilega heimfærð til refsiákvæða í ákæru. Ákærði hefur því unnið sér til refsingar Ákærði er fæddur í [...] og hefur fimm sinnum sætt refsingu samkvæmt framlögðu sakavottorði. Við ákvörðun refsingar í máli þessu hefur eftirfarandi áhrif: Ákærði gekkst undir sektargerð lögreglustjóra 23. febrúar 2014 þess efnis að hann samþykkti greiðslu 70.000 króna sektar og var sviptur ökurétti í fjóra mánuði vegna aksturs undir áhrifum ávana og fíkniefna. Með sektargerð lögreglustjóra 9. júlí 2018 samþykkti ákærði greiðslu 140.000 króna sektar og að sæta eins árs ökuréttarsviptingu vegna aksturs undir áhrifum ávana og fíkniefna.

Samkvæmt framangreindu um sakaferil ákærða og að brotum hans virtum, sbr. 77. gr. almennra hegningarlaga nr. 19/1940, og með hliðsjón af skýlausri játningu ákærða, þykir refsing hans hæfilega ákveðin 60 daga fangelsi.

Með vísan til framangreinds ber, í samræmi við kröfugerð ákæruvalds og með vísan til 101. gr. og 102. gr. umferðarlaga nr. 50/1987, að svipta ákærða ökurétti ævilangt frá 27. júlí 2019 að telja, en þann dag var ákærði sviptur ökurétti til bráðabirgða.

Með vísan til kröfugerðar ákæruvaldsins, gagna málsins og tilgreindra lagaákvæða í ákæru, verða gerð upptæk þau fíkniefni sem í dómsorði greinir.

Á grundvelli sakfellingar ákærða, sbr. 1. mgr. 235. gr. laga nr. 88/2008 um meðferð sakamála, verður honum gert að greiða allan sakarkostnað málsins sem, samkvæmt framlögðu yfirliti sækjanda um slíkan kostnað og með stoð í öðrum gögnum málsins, nemur samtals 361.307 krónum M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, A-kk-nf K-kk-nf B-x-x, sæti fangelsi í 60 daga.

Ákærði er sviptur ökurétti ævilangt frá 27. júlí 2019 að telja.

Ákærði sæti upptöku á 11,16 g af maríhúana og 0,17 g af ecstacy.

Ákærði greiði 361.307 krónur í sakarkostnað.

M-kvk-nf H-kvk-nf H-kvk-nf framlögðu yfirliti sækjanda um slíkan kostnað og með stoð í öðrum gögnum málsins, nemur samtals 361.307 krónum M-kvk-nf H-kvk-nf H-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, A-kk-nf K-kk-nf B-x-x, sæti fangelsi í 60 daga.

Ákærði er sviptur ökurétti ævilangt frá 27. júlí 2019 að telja.

Ákærði sæti upptöku á 11,16 g af maríhúana og 0,17 g af ecstacy.

Ákærði greiði 361.307 krónur í sakarkostnað.

M-kvk-nf H-kvk-nf H-kvk-nf